
	Projekta redakcija
	Iebildums / Priekšlikums
	Autors

	1.
	Rīkojuma projekts
6. Plānā paredzēto pasākumu īstenošanu nodrošināt no plānā minētajām institūcijām piešķirtajiem valsts budžeta līdzekļiem.
	Iebildums
Rīkojuma projekta 6.punktā ir noteikts, ka "Plānā paredzēto pasākumu īstenošanu nodrošināt no plānā minētajām institūcijām piešķirtajiem valsts budžeta līdzekļiem”. Lūdzu precizēt, norādot, ka šis punkts attiecas tikai uz 2022.gadu.
Piedāvātā redakcija
-
	Elīna Bezdelīga (TM)

	2.
	Rīkojuma projekts
7. Jautājums par papildu valsts budžeta līdzekļu piešķiršanu plāna īstenošanai 2023. gadam un turpmākajiem gadiem ir skatāms likumprojekta „Par valsts budžetu kārtējam gadam” un likumprojekta „Par vidēja termiņa budžeta ietvaru” sagatavošanas procesā, ievērojot valsts budžeta finansiālās iespējas.
	Iebildums
Rīkojuma projekta 7.punkts noteic, ka jautājums par papildu valsts budžeta līdzekļu piešķiršanu plāna īstenošanai 2023. gadam un turpmākajiem gadiem ir skatāms likumprojekta „Par valsts budžetu kārtējam gadam” un likumprojekta „Par vidēja termiņa budžeta ietvaru” sagatavošanas procesā, ievērojot valsts budžeta finansiālās iespējas.
Vēršam uzmanību, ka atbilstoši Ministru kabineta 2012.gada 11.decembra noteikumu Nr.867 "Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam" prioritārie pasākumi 2023.-2025.gadam tika iesniegti Finanšu ministrijā 2022.gada 30.jūnijā. TM plāna projekta izpildei nav iesniegusi prioritārā pasākuma pieteikumu. Lūdzam precizēt rīkojuma projektu norādot kā tiks nodrošināts Tieslietu ministrijai papildu finansējums 2023.gadā un turpmākajos gados.
 
Piedāvātā redakcija
-
	Elīna Bezdelīga (TM)

	3.
	Plāna projekts
Latviešu vēsturisko zemju un kultūrtelpu attīstības plāns 2022.-2027.gadam 
	Iebildums
Lūdzam precizēt 3.3.5. un 3.3.6. uzdevuma pasākumus. 3.3.6. uzdevumā minētā lībiešu valodas komisija vēl nepastāv, taču sarunā ar Lībiešu kultūras centru Valsts valodas centrs vienojās, ka šāda komisija tiks veidota Valsts valodas centrā.
Piedāvātā redakcija
3.3.5. pasākumi:
Nodrošināta VVC Latgaliešu rakstu valodas apakškomisijas un latgaliešu rakstu valodas konsultanta darbība.
Nodrošināta latgaliešu valodas normu pieejamība (vārdnīcas, pētījumu publikācijas u. c.).

3.3.6. pasākumi:
Nodrošināta VVC Lībiešu valodas komisijas izveide un darbība un valodas konsultāciju pieejamība.
Nodrošināta lībiešu valodas normu pieejamība (vārdnīcas, pētījumu publikācijas u. c.).
	Arturs Krastiņš (VVC)

	4.
	Plāna projekts
Latviešu vēsturisko zemju un kultūrtelpu attīstības plāns 2022.-2027.gadam 
	Iebildums
Plāna projekta sadaļas 4. “Detalizēts aprēķins plānā iekļauto uzdevumu īstenošanai nepieciešamajam papildu finansējumam” ievadā ir norādīts, ka pasākumiem nepieciešamais finansējums tiks pieprasīts ministriju prioritāro pasākumu pieteikumu ietvaros.
Vēršam uzmanību, ka atbilstoši Ministru kabineta 2012.gada 11.decembra noteikumu Nr.867 "Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam" 35. punktam par papildu finansējuma pieprasīšanu starpnozaru pasākumam (atbilstoši plānošanas dokumentā, normatīvā akta projekta anotācijā norādītajam) ir atbildīga tā iestāde, kas ir izstrādājusi un virzījusi apstiprināšanai attiecīgo plānošanas dokumentu vai normatīvā akta projektu. Līdz ar to lūdzu precizēt ievadu, norādot, ka KM sagatavos un iesniegs starpnozaru prioritāro pasākumu, tajā iekļaujot visām ministrijām papildus nepieciešamo finansējumu.
 
Piedāvātā redakcija
-
	Elīna Bezdelīga (TM)

	5.
	Plāna projekts
Latviešu vēsturisko zemju un kultūrtelpu attīstības plāns 2022.-2027.gadam 
	Iebildums
Plāna projekta sadaļā 4. Detalizēts aprēķins plānā iekļauto uzdevumu īstenošanai nepieciešamajam papildu finansējumam pasākumam 3.3.6 “Nodrošināt atbalstu lībiešu valodas attīstībai un valodas konsultāciju pieejamībai” (83.lp.) 2023.gadam un turpmākajiem gadiem norādīts 24 600 euro (Lībiešu valodas komisijas locekļi, konsultants (pašnodarbināts eksperts uz pakalpojuma līguma pamata) 6 x 300 x 12=21600 euro; lībiešu valodas standarta (resursu platformas Livonian.tech) uzturēšana 12x300=3600 euro).
Lūdzam precizēt, ka Tieslietu ministrijai kopējais nepieciešamais papildu finansējums iepriekšminētajam pasākumam 2023.gadam un turpmākajiem gadiem ir 25 200 euro (21 600 euro + 3 600 euro = 25 200 euro).

Lūdzam precizēt sadaļā 3. Ietekmes novērtējums uz valsts un pašvaldību budžetu Tieslietu ministrijas budžeta apakšprogrammā 09.01.00 “Valsts valodas aizsardzība” (46.lp.)  kopējais nepieciešamais papildu finansējums 23.gadam 29 400 euro, 2024.gadam un turpmākajiem gadiem 28 800 euro. Un pie pasākuma 3.3.6 “Nodrošināt atbalstu lībiešu valodas attīstībai un valodas konsultāciju pieejamībai” (59 lp.) 2023.gadam un turpmākajiem gadiem 25 200 euro.
 
Piedāvātā redakcija
-
	Elīna Bezdelīga (TM)



